**Приложение № 5**

/Проект/

**ДОГОВОР**

#  ЗА ДОСТАВКА

№ …………

Днес, …..……….. 2016 година, между представители на страните:

**„БДЖ – ПЪТНИЧЕСКИ ПРЕВОЗИ” ЕООД**, със седалище и адрес на управление: гр. София 1080, община Столична, район “Средец”, ул.”Иван Вазов” № 3, вписано в търговския регистър при Агенцията по вписванията с ЕИК № 175405647, представлявано от Димитър Станоев Костадинов – Управител, наричано по-долу за краткост **„ВЪЗЛОЖИТЕЛ”**

и

………...................………………………………….., със седалище и адрес на управление: …..............………………………………………….., вписано в Търговския регистър при Агенция по вписванията с ЕИК ……………………., представлявано от ……………………………………- …………….., от друга страна, наричано по-долу за краткост **„ИЗПЪЛНИТЕЛ”**,

**На основание чл.194, ал.1 от ЗОП във връзка с чл.20, ал.3, т.2 от ЗОП и утвърден протокол от .......................г. от Управителя на „БДЖ – Пътнически превози” ЕООД и при условията на глава Двадесет и шеста от Закона за обществените поръчки, се сключи настоящия Договор за следното:**

 **I. ПРЕДМЕТ НА ДОГОВОРА**

**Чл.1**. **(1)** ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да извърши Доставка на въглища обогатени кафяви, за нуждите на „БДЖ - Пътнически превози” ЕООД за отоплителен сезон 2016 - 2017 г.

##  (2) Доставяните въглища да отговарят на всички изисквания на Възложителя, в съответствие с Техническата спецификация за доставка – Приложение № 1, част от настоящия договор.

 **II. СРОК НА ДОГОВОРА**

 **Чл.2.** Настоящият договор се сключва за срок от 12 месеца, считано от датата на подписването му.

##  III. ЦЕНИ

**Чл. 3.** **(1)** Единичната цена за доставка на въглища обогатени кафяви, е в размер на............... лв./т., без ДДС (с включен акциз и транспортни разходи);

**(2)** Общата стойност на договора за 125,5 тона въглища обогатени кафяви, възлиза на ............... лв., без ДДС (с включен акциз и транспортни разходи);

 **Чл. 4.** Предложената цена се разбира DDP до структурните звена на ВЪЗЛОЖИТЕЛЯ посочени в Списък с адреси на поделенията за доставка на кафяви въглища - Приложение №4 към договора и съгласно “INCOTERMS 2010” /включително опаковка, маркировка, транспорт, застраховка, мито/ в български лева без ДДС.

**Чл. 5.** Транспортирането на въглищата се извършва за сметка на ИЗПЪЛНИТЕЛЯ с организиран от него автотранспорт до мястото на доставката. ИЗПЪЛНИТЕЛЯТ се задължава да експедира заявените количества въглища до местата за доставка, посочени в Списък с адреси на поделенията за доставка на кафяви въглища - Приложение №4 към договора.

 **IV. УСЛОВИЯ И НАЧИН НА ПЛАЩАНЕ**

**Чл. 6. (1)** Плащането ще се извърши по банков път в лева в срок до 30 дни след доставка до адреси на ВЪЗЛОЖИТЕЛЯ, посочени в Списък с адреси на поделенията за доставка на кафяви въглища - Приложение №4 към договора и представяне на фактура, кантарна бележка, сертификат за произход, анализно свидетелство /сертификат за качество/ - с отразени наименование на фирмата производител, наименование на продукта, резултати от лабораторните изпитвания и подпис на ръководителя на лабораторията и приемо – предавателен протокол.

 **(2)** Условия за извършване на плащането е предоставянето от страна на ИЗПЪЛНИТЕЛЯ на ВЪЗЛОЖИТЕЛЯ /на адрес: гр. София, ул.”Иван Вазов” №3, “БДЖ - Пътнически превози” ЕООД, Дирекция „ПЖПС” в 5 /пет/ дневен срок от извършване на доставката на следните документи:

 - двустранно подписан приемо - предавателен протокол за извършената доставка;

- оригинална фактура, издадена на името на “БДЖ – Пътнически превози” ЕООД – с адрес - 1080 София, ул. “Иван Вазов” № 3, с МОЛ: Димитър Костадинов, съдържаща № и предмет на договора;

- кантарна бележка;

- сертификат за произход;

- анализно свидетелство /сертификат за качество/ - с отразени наименование на фирмата производител, наименование на продукта, резултати от лабораторните изпитвания и подпис на ръководителя на лабораторията;

**Чл.7.** При непредставяне в срок и на посочения адрес на горецитираните документи, срокът за плащане на доставката се удължава с толкова дни, с колкото е закъсняло представянето на документите.

**Чл. 8.** Всяко плащане ще се извършва посредством банков превод по сметка на ИЗПЪЛНИТЕЛЯ в банка ................. , клон......................, **IBAN:** ................................, **BIC:……….**

 **V. СРОК НА ДОСТАВКА**

**Чл. 9.** Доставката на въглища обогатени кафяви се извършва в срок до ………… (не повече от 5 /пет/ дни) след получаване на заявката от ВЪЗЛОЖИТЕЛЯ.

 **VI. КАЧЕСТВО**

**Чл.10. (1)** Доставените въглища трябва да отговарят на Техническата спецификация за доставка - Приложение №1, неразделна част от настоящия договор.

  **(2)** ИЗПЪЛНИТЕЛЯТ се задължава да представи за доставените въглища - сертификат за качество/анализно свидетелство от производителя. Доставка без сертификат за качество/анализно свидетелство не се приема.

 **VII. ПРАВА И ЗАДЪЛЖЕНИЯ НА СТРАНИТЕ**

**Чл.11.** ВЪЗЛОЖИТЕЛЯТ има право:

**(1)** Да получи от ИЗПЪЛНИТЕЛЯ, стоките предмет на настоящия договор, при посочените в същия срокове и условия.

**(2)** Да изисква от ИЗПЪЛНИТЕЛЯ да изпълнява качествено и в срок без отклонения доставката съгласно Техническата спецификация на ВЪЗЛОЖИТЕЛЯ, Приложение №1 към договора.

**(3)** Да извършва проверка във всеки момент от изпълнението на договора относно качество, количества, стадии на изпълнение, технически параметри, без това да пречи на оперативната дейност на ИЗПЪЛНИТЕЛЯ.

**(4)** Да задържи или усвои съответна част от гаранцията за изпълнение при неизпълнение от страна на ИЗПЪЛНИТЕЛЯ на клаузи от договора и да получи неустойка в размера, определен в раздел XI от настоящия договор.

**(5)** Да прави рекламации при установяване на некачествена доставка, която не е в съответствие с Техническата спецификация на ВЪЗЛОЖИТЕЛЯ, Приложение №1 към договора.

**Чл. 12.** ВЪЗЛОЖИТЕЛЯТ е длъжен:

**(1)** Да заплати на ИЗПЪЛНИТЕЛЯ възнаграждение в размер, при условия и в срокове съгласно настоящия договор.

**(2)** ВЪЗЛОЖИТЕЛЯТ се задължава да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ като такава в представената от него оферта.

**Чл. 13.** ИЗПЪЛНИТЕЛЯТ има право:

**(1)** Да получи уговореното възнаграждение при условията и в сроковете, посочени в настоящия договор.

**(2)** Да иска от ВЪЗЛОЖИТЕЛЯ необходимото съдействие за осъществяване на работата по договора, включително предоставяне на нужната информация и документи за изпълнение на договора.

**Чл. 14.**  ИЗПЪЛНИТЕЛЯТ e длъжен:

**(1)** Да изпълни поръчката качествено и в срок, в съответствие с условията на настоящия договор и приложенията към него.

**(2)** Да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор.

 **VIII. ПРЕДАВАНЕ И ПРИЕМАНЕ**

**Чл. 15. (1)** Приемането на стоките предмет на този договор по вид и количество се осъществява до адреси на ВЪЗЛОЖИТЕЛЯ, посочени в Списък с адреси на поделенията за доставка на кафяви въглища – Приложение №4 към договора.

**(2)** За предаването и приемането се изготвя приемо – предавателен протокол, подписан от представители на ВЪЗЛОЖИТЕЛЯ и ИЗПЪЛНИТЕЛ.

 **IX. РЕКЛАМАЦИИ**

**Чл. 16.** Рекламации по количество и видове се правят в момента на получаване на стоките в склада на ВЪЗЛОЖИТЕЛЯ. За приетите стоки се изготвя приемо-предавателен протокол. На плащане подлежи само стоки, включени в приемо-предавателния протокол.

**Чл. 17.** ВЪЗЛОЖИТЕЛЯТ запазва правото си да предяви рекламации на стоки, несъответстващи на Техническата спецификация за доставка - Приложение №1 към договора, които не са могли да бъдат забелязани в деня на получаване на стоките, като в 5 /пет/ дневен срок уведоми ИЗПЪЛНИТЕЛЯ за открития недостатък.

**Чл. 18.** Рекламациите по чл. 16 и чл. 17 се удостоверяват с протокол между представители на страните, за чието разглеждане и съставяне ИЗПЪЛНИТЕЛЯТ е длъжен да се яви или да изпрати свой представител, в 5 /пет/ дневен срок от поканата, на посочения от ВЪЗЛОЖИТЕЛЯ адрес. В случай на неявяване или непостигане на споразумение, рекламацията се удостоверява от независима организация за контрол.

**Чл. 19.** Рекламираните по качество стоки се подменят с качествени такива в срок от 5 /пет/ дни от датата на предявяване на рекламацията, за сметка на ИЗПЪЛНИТЕЛЯ. При неизпълнение на това задължение от ИЗПЪЛНИТЕЛЯ, ВЪЗЛОЖИТЕЛЯТ счита количеството за недоставено и ИЗПЪЛНИТЕЛЯТ дължи възстановяване на стойността на рекламираната стока, както и санкциите в раздел XI.

**Чл. 20.** При рекламации, рекламираната стока се държи на отговорно пазене на територията, където е възникнало рекламационното събитие, до уреждане на рекламацията, след което при поискване от ИЗПЪЛНИТЕЛЯ, ако не бъде договорено друго, дефектната стока се предава на него или на упълномощено от него лице, в подходяща опаковка, в срок от 5 /пет/работни дни, като всички разходи по подготовката и предаването на въпросната стока са за сметка на ИЗПЪЛНИТЕЛЯ.

**Чл. 21.** За подменените при условията на предявена рекламация стоки, в случай на несъответствие с Техническата спецификация за доставка - Приложение №1 към договора, ВЪЗЛОЖИТЕЛЯТ запазва правата си по предявяване на рекламация. Подмяна на рекламираната стока се извършва за сметка на ИЗПЪЛНИТЕЛЯ франко склада на ВЪЗЛОЖИТЕЛЯ.

 **X. ГАРАНЦИЯ ЗА ИЗПЪЛНЕНИЕ**

**Чл. 22 (1)** Гаранцията за изпълнение на договора е под формата на безусловна и неотменяема банкова гаранция, парична сума (депозит) по посочена от ВЪЗЛОЖИТЕЛЯ сметка или застраховка, която обезпечава изпълнението чрез покритие на отговорността на ИЗПЪЛНИТЕЛЯ (по преценка на ИЗПЪЛНИТЕЛЯ) и е в размер на ..................... лв., което представлява 5 % от общата стойност на договора. Гаранцията за изпълнение е със срок на валидност 30 /тридесет/ дни след изтичане на срока на договора.

**(2)** Гаранцията за изпълнение или част от нея се усвоява от ВЪЗЛОЖИТЕЛЯ:

1. При закъснение на доставката;

2. При неизпълнение на задължението за доставка – частично или изцяло.

3. При изпълнение на задължението за доставка с некачествена стока, която не е заменена с качествена в сроковете по този договор.

**(3)** Усвояването на банковата гаранция или застраховка или част от нея се извършва с декларация до съответната банка или застраховател, че ИЗПЪЛНИТЕЛЯТ е в нарушение на договорните задължения, без да е необходимо посочване на конкретни обстоятелства или представяне на доказателства.

**(4**) При усвояване на гаранция, която е под формата на внесен депозит, ВЪЗЛОЖИТЕЛЯТ писмено уведомява за решението си и за размера на усвоената част от гаранцията на ИЗПЪЛНИТЕЛЯ.

**(5)** ВЪЗЛОЖИТЕЛЯТ има право да усвои такава част от гаранцията, която покрива отговорността на ИЗПЪЛНИТЕЛЯ за неизпълнението, включително размера на начислените неустойки и обезщетения.

**(6)** Възложителят уведомява писмено ИЗПЪЛНИТЕЛЯ за намерението си да пристъпи към усвояване на гаранцията или част от нея.

**(7)** ВЪЗЛОЖИТЕЛЯТ има право да усвои сумата от гаранцията, без това да го лишава от правото да търси обезщетение за претърпени вреди, които са в по – голям размер.

**(8)** Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията за изпълнение.

 **ХI. САНКЦИИ И НЕУСТОЙКИ**

**Чл. 23. (1)** При неизпълнение на задълженията по настоящия договор, забавена доставка, частични доставки или изпълнение с некачествена стока незаменена в сроковете по договора, ИЗПЪЛНИТЕЛЯТ дължи неустойка в размер на 0,2 % на ден от стойността на неизпълнението, но не повече от 10 % от стойността на договора и произлезлите от това щети, вреди и пропуснати ползи, ако са в по – големи размери.

**(2)** При пълно неизпълнение на доставката по договора, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 10 % от стойността на договора.

**(3)** ВЪЗЛОЖИТЕЛЯТ има право да усвои начислените по ал. 1 и ал. 2 неустойки от внесената от ИЗПЪЛНИТЕЛЯ гаранция за изпълнение на договора или от всяка друга сума, дължима на ИЗПЪЛНИТЕЛЯ по този договор.

**(4)** При закъснение на плащането ВЪЗЛОЖИТЕЛЯТ дължи обезщетение на ИЗПЪЛНИТЕЛЯ в размер на законната лихва върху забaвената сума за всеки ден закъснение, но не повече от 10 % от стойността на забавената сума.

 **ХII. СПОРОВЕ**

**Чл. 24. (1)** Всеки спор между страните, породен от този договор или отнасящ се до него, ще бъде разрешаван доброволно по пътя на преговори, взаимни консултации и обмен на мнения, като постигнатото съгласие между страните ще бъде оформено в писмено споразумение.

**(2)** В случай, че не бъде постигнато съгласие по чл. 24, ал. 1, всички спорове, породени от този договор, или отнасящи се до тях, могат да бъдат разрешавани чрез медиация.

**(3)** В случай, че не бъде постигнато съгласие по чл. 24, ал. 2, всички спорове, породени от този договор, или отнасящи се до него, ще бъдат решавани по съдебен ред. Медиацията по чл. 24, ал. 2 не е задължителен способ, преди отнасяне на спора за решаване по съдебен ред.

 **ХІII. СЪОБЩЕНИЯ**

**Чл. 25. (1)** Всички съобщения между страните, свързани с изпълнението на настоящия договор, са валидни, ако са направени в писмена форма и са подписани от упълномощени представители на ВЪЗЛОЖИТЕЛЯ и ИЗПЪЛНИТЕЛЯ.

**(2)** За дата на получаване на съобщението се смята:

- датата на предаването – при предаване на ръка на съобщението;

- датата, посочена на обратната разписка – при изпращане по пощата;

- датата на приемането – при изпращане по факса.

**(3)** За валидни адреси за приемане на съобщенията, свързани с изпълнение на настоящия договор и предаване на документи по Раздел IV от Договора се смятат:

**ЗА ВЪЗЛОЖИТЕЛ: ЗА ИЗПЪЛНИТЕЛ:**

гр. София 1080 ....................................

ул.”Иван Вазов” № 3 ....................................

„БДЖ-Пътнически превози” ЕООД .......................................

Дирекция „ПЖПС” ....................................

Отдел ”Енергийна ефективност” .....................................

тел. .............................

факс:........................................

 **(4)** При промяна на адреса, съответната страна е длъжна да уведоми писмено другата в тридневен срок от промяната. В случай, че страната по договора не изпълни това свое задължение, всички съобщения изпратени до последния валиден по договора адрес се считат за редовно получени от адресата.

 **ХIV. ФОРСМАЖОР**

**Чл. 26. (1)** Страните не носят отговорност за пълно или частично неизпълнение на задълженията по договора, ако то се дължи на „непреодолима сила” (форсмажор).

**(2)** Страната, която е изпаднала в невъзможност да изпълни задълженията си поради настъпило форсмажорно обстоятелство, е длъжна в 3 /три/ дневен срок да уведоми писмено другата страна за възникването му, както и за предполагаемият период на действие и прекратяване на форсмажорното обстоятелство като представя съответните официални документи издадени от компетентните органи, удостоверяващи наличието на форсмажор.

 **ХV. ИЗМЕНЕНИЕ И ПРЕКРАТЯВАНЕ НА ДОГОВОРА. ЗАКЛЮЧИТЕЛНИ РАЗПОРЕДБИ**

 **Чл. 27.** Измененията на настоящия договор следва да са в писмена форма.

**Чл. 28.** Изменения в настоящия договор не се допускат, освен в случаите на чл. 116 ал. 1 от ЗОП.

**Чл. 29.** При настъпване на форсмажорни обстоятелства срокът на действие на настоящия договор се удължава с тяхното времетраене.

**Чл. 30.** Настоящият договор се прекратява:

* 1. с изтичане на срока, за който е сключен;
	2. по взаимно съгласие между страните, изразено в писмена форма;
	3. при виновно неизпълнение на задълженията на една от страните по Договора - с 10-дневно писмено предизвестие от изправната до неизправната страна;
	4. при констатирани нередности и/или конфликт на интереси - с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;
	5. с окончателното му изпълнение;
	6. по реда на чл.118, ал.1 от ЗОП;
	7. когато са настъпили съществени промени във финансирането на обществената поръчка – предмет на Договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати – с писмено уведомление веднага след настъпване на обстоятелствата;
	8. с изчерпване на стойността на договора.

**Чл. 31.** ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:

1. забави изпълнението на някое от задълженията си с повече от пет работни дни;

2. не отстрани в разумен срок, определен от Възложителя, констатирани нередности;

 3. не изпълни точно някое от задълженията си по Договора;

4. бъде обявен в несъстоятелност или когато е в производство по ликвидация.

 **Чл. 32.** ВЪЗЛОЖИТЕЛЯТ може да прекрати договора едностранно с 10 - дневно писмено предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и приети от ВЪЗЛОЖИТЕЛЯ дейности по изпълнение на договора.

Настоящият договор се състои от ….. /……/ страници и се състави, подписа и подпечата в два еднообразни екземпляра, по един за всяка от страните.

**Приложение:**

 1. Приложение №1 – Техническа спецификация за доставка на въглища кафяви обогатени, на Възложителя;

 2. Приложение №2 - Техническо предложение на Изпълнителя;

 3. Приложение №3 - Ценово предложение на Изпълнителя;

 4. Приложение №4 – Списък с адреси на поделенията за доставка на кафяви въглища;

5. Приложение №5 – Банкова гаранция за изпълнение на договора.

**ВЪЗЛОЖИТЕЛ: ИЗПЪЛНИТЕЛ:**

**Димитър Станоев Костадинов**

*Управител на „БДЖ-Пътнически превози”ЕООД*